ธปท.ให้วันที่ 26 ต.ค.เป็นวันหยุดพิเศษ
ธปท.ประกาศให้วันที่ 26 ต.ค.ปีนี้เป็นวันหยุดพิเศษของธนาคารพาณิชย์ไทยและธนาคารรัฐ ตามมติครม.  เปิดโอกาสให้พนักงานสถาบันได้ไปร่วมพระราชพิธีถวายพระเพลิง
3 พ.ค. 2560

ธปท.ประกาศให้วันที่ 26 ต.ค.ปีนี้เป็นวันหยุดพิเศษของธนาคารพาณิชย์ไทยและธนาคารรัฐ ตามมติครม.  เปิดโอกาสให้พนักงานสถาบันได้ไปร่วมพระราชพิธีถวายพระเพลิงเมื่อวันที่ 3 พ.ค. ธนาคารแห่งประเทศไทย (ธปท.) ได้ประกาศ วันหยุดทำการของสถาบันการเงินและสถาบันการเงินเฉพาะกิจเป็นกรณีพิเศษ ตามที่คณะรัฐมนตรี(ครม.)ได้มีมติเมื่อวันที่ 25 เม.ย. ที่ผ่านมาที่ให้วันพฤหัสบดีที่ 26 ต.ค. 2560 เป็นวันหยุดราชการ ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช และเพื่อให้ประชาชนมีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช นั้นธปท.ได้พิจารณาแล้วเห็นสมควรกำหนดให้วันที่ 26 ต.ค. 2560 เป็นวันหยุดทำการของสถาบันการเงินและสถาบันการเงินเฉพาะกิจเป็นกรณีพิเศษ เพื่อให้พนักงานของสถาบันการเงินและสถาบันการเงินเฉพาะกิจได้มีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช อันมีความสำคัญยิ่งสำหรับประชาชนชาวไทยทุกภาคส่วน